Sterre en planete 7 Maart 2021
Die hele program word gewy aan een van die opspraakwekkendste dele van die Perserverance-sending, Ingenuity – die Marshelikopter. Toe dr. Japie van Zyl nog by JPL was, was hy een van die dryfvere om die helikopter deel van die sending te maak. Jim Adams vertel hoe die helikopter werk en hoe groot die span is wat aan die klein tuigie van sowat 10 kubieke sentimeter gewerk het.
Sterre en planete 28 Februarie 2021
Die mensdom is gaande oor die kwaliteit van die videobeelde wat ontvang is nadat die nuutste aankomeling op Mars, Perseverance, se beeldsending vrygestel is. Lafras Smit, ons sterrespeurder, vertel wat daar in Maart te sien sal wees, onder andere 'n konjunksie. En wat word op die Internasionale Ruimtestasie gedoen as iemand sou sterf?
Sterre en planete 21 Februarie 2021
Met die Marstuig, Perseverance, wat sy pote op Mars neergesit het, is alle sintuie by Nasa en JPL nou daarop gespits om vas te stel of alles funksioneer. Een van die interessanste projekte is die Ingenuity Marshelikopter. Een van dr. Japie van Zyl se spanlede, Mimi Aung, wat die bestuurder van die Ingenuity projek is, vertel watter rol Japie gespeel het om die projek op sy bene te kry. Ons gesels ook met Magda Streicher wat twee asterismes opgespoor het, wat nou deur 'n internasionale liggaam na oop sterrebondels herklassifiseer is.
Sterre en planete 14 Februarie 2021
Die rooi planeet, Mars, is deesdae baie in die nuus. In verlede week se program het Jim Adams uitvoerig gepraat oor Perseverance wat eersdaags op Mars land. Perseverance is egter nie al tuig wat sy opwagting in by Mars sal maak nie. Daar is tuie van die Verenigde Arabiese Emirate en China wat projekte op Mars gaan onderneem. Daar is ook 'n antwoord op 'n luisteraarsvraag oor wat van die triljoene sonne se energie word wat hulle uitstraal.